شەفەق نیوز/ کشاورزەیلیگ لە پارێزگای کەرکوک،
ئمڕوو یەکشەممە، پرسە و چەمەری ئەرا تویەم "زڕات زەرد" نان، ئەوەیش چوینکە
پلان بازاڕکردن حکومەتی نیەگرێدەی، و لەوەر ئەو زەرەدەیل گەپە ک وەپیان رەسێد.
کشاورزەیل ئەرا ئاژانس شەفەق نیوز وتن: کەفتنە
ژیر زەرەدەیل دارایی قورسیگ، و قەرزار فرەیگ بوینە، لەوەر ئەوە ک زڕات نەکەفتە ناو
پلان بازاڕکردن حکومەتی هەکاتی گەنم و جویە، هەرچەن لەناو پلان کشتوکاڵی بوی.
کشاورزەیل لەناو پرسەگە داوا لە حکومەت و وەزارەت
کشتوکاڵی کردن بکەفنە ناو پلان بازاڕکردن و لە کارەساتەیل ژیان گوزەرانی و ئەو گرفتەیلە
قورتاریان بکەن.
لەلای خوەییش، زوهەیر عەلی حسێن وەڕیەوبەر کشتوکاڵی
کەرکوک وت: زڕات نەکفتیەسە ناو پلانەکە چوینکە پویل ئەرا وەرگردنی وەلایەن وەزارەت
بازرگانی و لایەنەیل حکومەتی تەرخان نەکریاگە.
حسێن ئەرا ئاژانس شەفەق نیوز وت: رەزامەنی وەزیر
کشتوکاڵی تا زڕات بکەفێدە ناو پلان وەرگردن حکومەتی وەرگریا، و وەی زویە وەگەرد ئەنجومەن
وەزیرەیل قسە کریەێد تا رەزامەنی لەبان سپۆنسەرکردن فرووشتنی بەێد.
